Plutino

Kontuz! Ez nahastu termino hau Plutoideekin

Plutinoak Neptunorekiko 3:2 erresonantzian dauden transneptunotar objektuak dira. Honek esan nahi du, gorputz hauek 2 bira egiten dituztela Eguzkiaren inguruan Neptunok hiru egiten dituen aldiro. Horregatik, gorputz hauetako batzuek Neptunoren orbita zeharkatzen badute ere, gasezko erraldoiak ezin ditu grabitazionalki kanporatu.

Plutonek gorputz hauek duten abilezia berdina duenez, mota honetako objektuek ''plutino'' (''pluton txikiak'') izena hartzen dute, ingelesez planeta nanoak duen izenaren ondorioz. Aipatzekoa da, plutino guztiek hildakoen munduko edo infernuko jainko zein izakien izenak jasotzen dituztela.

Plutinoek Kuiper gerrikoko barnealdeko gunea osatzen dute. Gutxi gorabehera, Kuiper gerrikoan ezagutzen ditugun objektuen laurdena plutinoak dira. Ezagutzen diren plutinoen artean tamainarik handiena duena Pluton planeta nanoa da. Pluton eta Karonteren ondoren aurkitu zen lehen plutinoa, (385185) 1993 RO, 1993ko irailaren 16an aurkitu zen.

Plutinoen familia 
Jarraian ageri diren objektuek plutinoen familia osatzen dute, esan beharra dago, ez ditugula denak ipini, baizik eta garrantzitsuenak.

Plutino batzuen ezaugarri bereziak 
 (32929) 1995 QY9: Neptunoren orbita gurutzatzen duen arren, ez da inoiz planetara hurbiltzen. Berezitasun hau beste plutino batzuek ere badute;
 (15836) 1995 DA2: 4:3 orbita-erresonantzian aurki daiteke;
 (47171) 1999 TC36: Pluton eta Karonte bezalakoa da, hau da, objektu bitar bat;
 (28978) Ixion: 1200km-ko diametroa duen plutino hau, hilabete batzuetan zehar ezagutzen zen transneptunotar objekturik handiena izan zen, Pluton eta Karonteren ondoren.

Ikus, gainera 
 Cubewanoak
 Transneptunotar objektuak
 Oorten hodeia
 Kuiper gerrikoa
 Twotinoak

Kanpo estekak 
 Plutinoak (ingelesez)
 Transneptunotar objektuen (TNO) zerrenda, Minor Planet Centerren eskutik (ingelesez)
 Planeta nano urrunen zerrenda (ingelesez)

Plutinoak